Bybelskool » BYBELSKOOL OOR PSALM 107-150
20 Aug2015 BYBELSKOOL OOR PSALM 107-150
Die Psalms bly steeds die mees praktiese boek in die Bybel. Dit leer ons hoe om na God te luister en insig te kry in sy wil vir ons lewe. Dit leer ons hoe om te bid, beide wanneer dit sleg gaan en wanneer dit goed gaan. Daarom is daar klaagpsalms sowel as lofpsalms. Die wye verskeidenheid van Psalms leer ons dus hoe om God te loof en te aanbid in alle omstandighede. En dit leer ons hoe om saam met ander vir Hom te leef. Die Psalms spreek daarom ons hele menswees aan.
Die Psalms help ons om nie net “oor” God te praat nie, maar “met” Hom. Dit is dan ook die fokus van die volgende Bybelskool oor die laaste en vyfde Psalmboek – Psalm 107-150. Ek wil jou help om aan die hand van dié Psalms met God besig te raak.
Ons gaan die 43 Psalms van die vyfde Psalmboek elke weeksdag lees, behalwe Psalm 119 wat weens die lengte daarvan in 22 dele gelees gaan word. Dit gee 64 “Psalms” wat in die derde en vierde kwartaal gelees gaan word. Die bydraes begin 31 Augustus en eindig 7 Desember. As jy dit nog nie gedoen het nie, skryf in by Bybelskool om dié bydraes elke weeksdag te ontvang.
EERSTE BYEENKOMS: 2 SEPTEMBER 18:00-19:00 IN DIE KONSISTORIE
Hier is ‘n visuele lusmaker van die belangrikste verse in dié reeks:
? – Die LOFPRYSING van God – Psalm 107-109
? – Die BELOFTES van God se heerskappy – Psalm 110-118
? – Die WANDEL volgens die Woord van God – Psalm 119
? – Die BELEWENIS van God – Pelgrims- (120-134) en Aankomsliedere (135-137)
? – Die BETROUBAARHEID van God – Psalm 138-145
? – Die LOFPRYSING van God – Hallelujaliedere 146-150